**UPITNIK ZA RODITELJE - KAKAV SAM RODITELJ**

**A ) Mislim da roditelj mora upravljati životom svoga djeteta.**

* Često koristim nagradu i kaznu.
* Stalno govorim djetetu što treba uraditi.
* Mislim da je roditelj neoborivi autoritet.

**B ) Protivnik sam autokratskog / autoritativnog stila odgoja.**

* Smatram da ni djeci ne treba postavljati ograničenja, to sputava slobodu ličnosti.
* Često dopuštam djetetu da radi "po svome", pa i onda kada sam protiv toga.

**C ) Mislim da u obitelji treba postojati hijerarhija.**

* Ističem da svatko u obitelji ima svoja prava i svoje obveze.
* Pazim na dostojanstvo svojeg djeteta, i onda kada se s njim ne slažem.
* Dajem pravo i slobodu djetetu da izrazi svoje mišljenje, jer smatram da "ne mora uvijek biti po njihovu, ali uvijek moraju dobiti riječ".

*Nakon što ste ispunili upitnik i opredijelili se za A, B ili C stil svog roditeljevanja, pročitajte koje su najčešće posljedice svakog stila.*

**Ako ste zaokružili A, imate AUTOKRATSKI odgojni stil koji:**

* slama duh djeteta
* dijete takvih roditelja rijetko uspijeva u životu
* dijete takvih roditelja odstupa od započetih aktivnosti čim naiđe na prepreku
* u doba adolescencije, dijete takvih roditelja postaje buntovnik koji krši društvene norme te se na taj način suprotstavlja autoritetu odraslih

**Ako ste zaokružili B, imate POPUSTLJIV odgojni stil koji:**

* ima za posljedicu često razmaženu djecu, naviknutu da sve bude "po njihovome"
* kod vašeg traženja korigiranja dječjeg ponašanja, u obitelji ili izvan nje, djeca postaju vrlo netolerantna
* dijete popustljivog roditelja naviklo je na život bez ograničenja, pa se teško pridržava određenih pravila
* dijete popustljivog roditelja ima ozbiljnih problema u socijalizaciji

**Ako ste zaokružili C, imate stil AKTIVNOG (DEMOKRATSKOG) odgoja koji:**

* omogućuje djeci da postupno postaju sve više odgovorna
* djeca demokratskih roditelja puno su samostalnija u izvršavanju obveza
* djeca demokrarskih roditelja prilagodljiva su, socijalizirana, komunikativna, tolerantna, sa visokim stupnjem samopoštovanja